VABASTAV UUESTISÜND
Tere tulemast meie saatesarja 8. ehk viimasesse saatesse!
Tänases saates käsitleme erinevaid deemonlikke sidumisi ja seda,
kuidas palve ja Jumala Sõna abil ajada deemonlikku ligiolu
meie ümbert ära ning kuidas saada enda ümber Jumala vaimu.
Samuti seda, kuidas saada täis Jumala vaimu.
Rõhutan jällegi seda kaheterast mõõka, et sa usuksid,
et uskliku inimese sõnal on läbi usu ja Piibli sõna tõeline autoriteet!
Sa ei pea olema nõrk ega vaenlasele alistuma,
vaid sul on õigus vabaneda, kuna Jumala vaim on su südames.
Räägin kiiresti veel üle, millisel juhul vajab inimene vabanemist.
Vabanemise eeldus on see, et inimene on uuesti sündinud.
Kui inimene pole uuesti sündinud, siis temas elab pärispatt
ja seeläbi on kurjadel vaimudel õigus inimese sees elada.
Inimese mõistus ja süda on mitmel moel kurjuse poolt hõivatud,
kuna ta ei usu Jeesusesse Kristusesse.
Kuid kui sa usud Jeesusesse Kristusesse,
paljud inimesed vabanevad uuestisünni hetkel sidumistest.
Jumala vaim vabastab nad ning teeb nende sees tööd,
lammutades nende mõistuse kõrgistusi.
Sellest rääkisime eelmises saates.
Kuid kõik inimesed ei vabane alati kõigist sidumistest
oma usuelu alguses e uuestisünni hetkel.
Seetõttu tuleb vaimulikud lapsed kindlasti palve kaudu vabastada.
Neil võib olla mitmeid valesid mõttemalle ja sidumisi.
Seetõttu on sel juhul vaja küpsemaid ja vanemaid usklikke,
kes noore uskliku eest meelevalla ja väega palvetaks.
Vaata, sõber, see siin on kaheterane mõõk.
See mõõk on sümbol uskliku meelevallast e Jumala Sõnast.
Kujutan seda nii ette, et ühe tera poolega blokeerime kuradi rünnakuid
ning teise tera poolega ülistame ja kiidame Jumalat.
Psalm 149:6:"Neil olgu suus Jumala ülistus ja käes kaheterane mõõk,
et valmistada kättemaks paganarahvaile ja nuhtlus rahvahõimudele,"
Nähkem seda, et Jumala Sõna on elav ja tõhus, teravam kui kaheterane
mõõk, tungides inimesse ja eraldades tema hinge ja vaimu, liha ja luu.
Seetõttu Püha Vaimuga täitunud inimene on saanud autoriteedi
oma sõnade üle.
Kui ta on juba usus kasvanud, siis hakkab Püha Vaim tema
mõistuse kõrgistusi lammutama, ta ei vaja sellele lisaks vabanemist.
Püha Vaim teeb kõik vajaliku ning tõde vabastab selle inimese.
Kui noor usklik langeb pattu ning on selle tagajärjel seotud,
siis ta võib küll vabanemist vajada.
Eriti, kui vaenlase meelevald põhjustab talle rõhumist,
masendust, hirme, allasurutud tunnet.
Siis võib ta ka välist abi vajada.
Vaimulik täiskasvanu on Jumala vaimu vabaduses.
Tema liha on risti peal surnud, see inimene on iseendale surnud.
Tema mõistuse kõrgistused on lammutatud,
ta on täiesti vaba.
Seetõttu on sellisesse punkti jõudnud usklik otsekui lõpp-punktis,
kus ta pääseb Jumala täielikku vabadusse.
Meil on õigus pääseda vabaks kõikidest maailma deemonlikest
sidumistest, kõigist vaenlase sidumistest,
nii, et Kristus elab ja valitseb meie kaudu.
Pea meeles, sõber, et sinu sõnadel on suur vägi ja meelevald,
kui sa tõesti elad kogu südamega Kristusele,
parandades meelt kõigist oma pattudest.
Nüüd räägin hingelistest ja vaimulikest sidumistest.
Hingelikud sidumised võivad olla teadlikud või alateadlikud.
Seletan nüüd täpsemalt hingelikest sidumistest.
Hingelised sidumised võivad olla positiivsed või negatiivsed.
Positiivsed sidumised tulevad liitude ja lepingute kaudu.
Näiteks Taavet ja Joonatan sõlmisid liidu Vana Testamendi ajal.
Jumala vaim ühendas neid erilisel viisil selle lepingu kaudu.
Nad kogesid omavahel tugevat hingelist ühtekuuluvustunnet,
see oli positiivne hingeline sidumine või kuulumine.
Sellised lepingud, nagu nemad tegid, on Püha Vaimu poolt juhitavad.
Algkoguduse kohta ütleb Apostlite teod 4:32 nii:
"Ja usklike kogul oli üks süda ja üks hing ning
keegi ei öelnud oma vara kohta,
et see on tema oma, vaid kõik oli neil ühine."
Algkoguduses oli eriline ühtsus.
Ka neil oli positiivne side, et nad olid üks.
Matteuse evangeeliumis räägitakse nn lepingupalvest, Matteuse 18:19:
"Tõesti, taas ma ütlen teile, kui iganes maa peal kaks teie
seast on ühel meelel mingi asja suhtes, mida nad iganes paluvad,
siis nad saavad selle minu Isa käest, kes on taevas."
Lepingupalve toob erilise efektiivsuse palvesse,
kuna kaks usklikku on ühel meelel, paludes seda ühiselt Jumalalt.
Nad saavad selle Jumalalt, kes mõjutab neid palvetama,
juhtides oma vaimuga nende palveid.
Ka abielu kahe uskliku vahel on võimas positiivne side.
Efeslastele 5:31:"Seepärast jätab mees maha oma isa ja ema ning
hoiab oma naise poole, ja need kaks saavad üheks."
Siin me näeme, et kui mees liitub oma naisega,
siis pole see vaid füüsiline e seksuaalne ühinemine,
vaid ka hinge ja vaimu tasandil toimuv side ja ühinemine.
Abielus teineteisele lähenedes õpivad nad üksteist tundma
ning nende vahel tekib eriline hingeline side.
Kui keegi toob uue inimese Jumala juurde,
olles talle vaimulikuks vanemaks, siis sageli tekib uuel usklikul
eriline hingeline side ka oma vaimuliku vanemaga.
Kuid sidemed võivad olla ka negatiivsed e sidumised.
Sel juhul on need deemonlikud sidumised,
mis ühendavad inimesi.
Eriti usklike puhul viib see suurte raskusteni.
1 Kr 6:18.
Hoorus e abieluväline seks põhjustab vägevaid deemonlikke sidumisi.
Neid tuleb hiljem murda ja need ei pruugi katkeda,
kui neid konkreetselt ei murta ja meelt ei parandata peale
inimeste usule tulemist.
Siin räägitakse nii: "Põgenege kõlvatuse eest!
Mis tahes patt, mida inimene iganes teeks, on väljaspool tema ihu.
Kuid kes hoorab, see patustab iseenese ihu vastu."
See tähendab, et inimesed, kes on abieluvälises seksuaalkontaktis
olevad inimesed ühinevad ka vaimulikult,
siis nende elus olevad sidumised ühinevad samuti.
Kui nüüd selline inimene, kes on palju olnud seksuaalsuhetes,
saab päästetud ning abiellub, siis tal võib olla probleeme.
Kuna tema eelmised hinge sidumised pole teda lahti lasknud.
Võib-olla mõtleb see inimene oma eelmiste partnerite peale,
või siis on need asjad inimese alateadvuses teda mõjutamas.
Ta ei pruugi üldse nendele asjadele mõelda.
Verepilastus, vägistamine ja lapse kuritarvitamine võib samuti
tekitada tugevaid negatiivseid hingelisi sidumisi.
Vägistamise ohvriks langenud naine võib südame põhjani vihata
kurjategijat, kes teda kuritarvitas, kuid ta on siiski selle
inimesega seotud, olgugi, et ta oli selles olukorras ohver.
Seksuaalkontakt seob inimesed omavahel.
Kuid usklikena oleme me ka nendes olukordades heas positsioonis.
Meil on meelevald ka selliseid sidumisi purustada.
Kui usklik ise on selleks liiga noor, siis vanemad usklikud
peaksid teda aitama, et ta saaks rahu tagasi,
mis ületab kõik mõistuse.
Et see inimene võiks pääseda Jumala vabadusse, Kristuse vabadusse.
Jumal tahab seda anda oma igale lapsele.
Negatiivne side e sidumine võib tulla ka sellest,
et üks abikaasa kontrollib oma abikaasat.
Enamasti kontrollib sellistes juhtumites mees naist,
kuid võib olla ka vastupidi.
Sel juhul inimene püüab igati teist kontrollida, olles väga armukade
ning püüdes teist enese tahtele allutada.
Kuid abielu pole teise alistamine, vaid Jumal on kutsunud mehe
ja naise üheks lihaks.
Siin pole juttu vägivaldsest alistamisest,
kuigi naine alistub mehele, kui ta suudab teda austada.
Kuid kui mees on kuri ja vajutab naise peale, süüdistab,
mõistab hukka ning alandab naist, siis naine ei või teda austada.
Kuid selline käitumine viib naise puhul negatiivsete sidumisteni,
mille puhul on naine mehe kontrolli all.
Sageli muutub naine sellises suhtes mehe sarnaseks,
muutudes väga araks ja hirmunuks.
Ka lapsevanemad võivad liiga palju oma lapsi kontrollida ka siis,
kui nad on juba pesast välja lennanud.
Sellises olukorras juhtub sageli nii, et vanemate laps kogeb
sidumist, tunnet, nagu ta oleks ikka veel nabanööriga vanemate küljes.
Nabanöör peab läbi lõigatama.
Vanemad peavad laskma oma lapse lahti, et ta saaks elada
iseseisvat elu ja saaks olla vaba.
Vastasel juhul pole ta vaba oma elu elama.
Selline sidumine võib tekkida ka lähedasega, kes sureb.
Keegi pereliikmetest näiteks sureb ning inimene, kes on lähedase
kaotanud, ei suuda oma meeltes ühelgi viisil sellest inimesest
lahti lasta või vabaneda.
Ta muutkui leinab, aastakümneid.
Sel juhul on tegemist hinge sidumisega,
mis tuleb palve läbi murda.
See pole enam normaalne või terve.
Piibel räägib tervest leinaajast ning kurbusest ja igatsusest.
Lähedast tuleb leinata ja taga nutta, kuid Jumal annab
usklikule lootuse selle kohta, et meie perekond on taevas.
Kurbus halvab, masendab ning lööb inimest maha.
Sellisel juhul räägime juba vaenlase meelevallast e hinge sidumisest.
Kogudustes võib olla väga tugevaid karismaatilisi juhte,
kes suudavad manipuleerida oma koguduse liikmeid.
Ka sellisel juhul võib tekkida negatiivne side.
Näiteks Jehoova tunnistajate liikumine on väga autoriteetne,
seda juhitakse Ameerikast vahitornist.
Sellise sekti sees satuvad inimesed kergesti ajupesu ohvriks.
Jumal tahab, et iga usklik õpiks Jumala Sõna Püha Vaimu
juhtimisel tundma, mitte nii, et mingi karismaatiline juht ütleb,
et minu tõde on ainuke tõde.
Ei! Me peame uurima Jumala Sõna ning jõudma selgusele,
kas asi on tõesti nii, nagu meile väidetakse.
Jah, on tugevaid juhte, kes kipuvad ka inimesi manipuleerima,
sageli on need inimesed tugeva tahtega koleerikud.
Nad tahavad inimesi paika panna ning neile öelda,
kuidas asjad käivad.
Nad seovad inimesi.
Seetõttu tahab Jumal meid sellest kõigest vabastada.
Hinge sidumise tunneb ära selle järgi,
et see inimene on sul kogu aeg meeles.
Sa ei pääse temast lahti.
Vahetevahel võib tekkida olukordi, mil sa koged,
et oled pääsenud vabadusse, kuid siis meenub see inimene jälle.
Teame, et selline juhtum oli patriarh Jaakobil,
kes muretses aastakümneid oma poja Joosepi pärast,
arvates, et too on surnud, kuigi ta elas.
Jaakob ei teadnud, et Joosep elab.
Jaakobi hing oli seotud.
Me ei tea, milline vaimulik olukord Jaakobil oli,
kuid kui temani jõudis sõnum, et Joosep elab ja on Egiptuses
vaaraost järgmine mees, siis ütleb Piibel, et Jaakobi vaim elustus.
Alles siis vabanes Jaakob sidumisest ja ta elustus.
Sellest võime järeldada, et hinge sidumised on tõsised asjad.
Sellest me näeme, et Jaakob muretses oma poja pärast, olles seotud.
Seetõttu võib inimese mõistus olla häbi, hirmu või enesesüüdistuse
kontrolli all, kui inimest on lapsena kuritarvitatud,
kui ta on sattunud verepilastuse ohvriks.
Siis ta võib terve elu olla häbi inimene, süüdistades ennast.
See võib olla alateadlik, kuid ka teadlik enesepiitsutamine.
Teadlik süüdistamine põhjustab selle, et inimene pole vaba,
ka usklik mitte.
Inimese mõistus võib olla täis viha ja kibedust näiteks
vägistamise ohvril.
See kestab seni, kuni ohver annab vägistajale andeks ning
vabastab iseenda koormatest.
Muud teed vabanemiseks pole.
Inimese meel võib olla täis ka lõputut kurbust ja ahastust,
kui inimene näiteks hoiab minevikust kinni, kasvõi kallist lähedasest,
kes on juba ära surnud.
Või siis näiteks on keegi sind solvanud,
siis sa kogu aeg mõtled nende asjade peale ja muretsed,
olles väga vihane ja kibe.
Jumal tahab, et me tegeleksime nende asjadega kiiresti ja konkreetselt,
et me annaksime üksteisele andeks.
Kui me hoiame nendest asjadest kinni, siis need pinged võivad
minna meie alateadvusse.
Siis me unustame need asjad, kuid kurat seob meid alateadvuse
tasandi kaudu edasi.
Inimese meel võib olla masendunud, alla surutud, vihane,
või mässumeelne siis, kui sa oled kellegi kontrolli all.
Näiteks kui vanemad kontrollivad oma lapsi liiga palju,
muutudes juba manipuleerivaks.
Inimese meel võib olla ka seksuaalsete fantaasiate valitseda,
kui keegi on enne usule tulekut vaadanud palju pornot,
või vaadanud pornoajakirju.
Sellisel inimesel on samuti selge hinge sidumine ning ta ei
saa nendest kujutluspiltidest lahti.
Jumal tahab uskliku sellistest asjadest vabastada.
Me ei pea sellistele asjadele alistuma.
Usklik ei pea laskma oma mõtetel end valitseda,
vaid tema peab oma mõtteid valitsema.
Me oleme Jumala lapsed, kuninglik sugu.
Me ei tohi kellelgil lasta oma mõtteid kontrollida.
Seetõttu, sõbrad, me palvetame nüüd, 4. vabanemist hinge sidumisest.
Kõigepealt:1) Tunnista iseend valitsev või manipuleeriv sidumine.
2) Tunnista kõik Püha Vaimu välja toodud algpõhjused.
Need on põhjused, mis on põhjustanud sidumisi teatud inimestega.
Määratle, kus on patu juur.
3) Palu Jeesuselt andeks iga tehtud patt ja sellest tulenev sidumine.
Sageli me mõtleme, et ok, tunnistame kõik oma patud järjest.
Näiteks:"Issand, mul on olnud palju seksuaalsuhteid erinevate
partneritega, ma palun need nüüd kõik korraga andeks."
Ei! Vaid me peame paluma, et Püha Vaim valgustaks need ükshaaval
meile ning et me siis saaksime need patuks tunnistada.
Väga tähtis on need asjad üles tunnistada ja nimetada nende
inimeste nimed, kellega me oleme seksuaalset ebapuhtust harrastanud.
Me ei pea nüüd kõike meelde tuletama, kuid Püha Vaim toob ise
esile need patud, mida peab kõva häälega üles tunnistama.
Sellisel viisil saame pattudest Jeesuse nimel lahti öelda
ja Tema annab meile selleks väe, kui me tahame vabaks saada.
Peale seda palu, et Jumal murraks sinu elus oleva hinge sidumise.
Palu Pühalt Vaimult oma usuellu Jumala väge ning
riietu kogu Jumala sõjavarustusega.
Sa pead täituma Püha Vaimuga peale seda, kui sidumine on murtud.
Järgmisena tahan rääkida sisemisest valgusest.
Kuid palvetame, et Jumala vaim võiks tõeliselt sinu peale tulla.
Issand Jeesus, ma palun taevalikku väge, et Sina võiksid puudutada
igatühte just nüüd.
Issand, anna autoriteet kõigile, kes tahavad praegu lahti öelda
oma elus olevatest hingel sidumistest.
Anna, Issand, oma valgus kõigile, kes kogevad,
et nende elus pole veel täielikku vabadust.
Valgusta seda inimest ja aita tal see asi üles tunnistada
ja väge sellest Jeesuse nimel lahti öelda.
Kui sa oled nüüd oma patust lahti öelnud, siis
ma kuulutan sulle Jeesuse vere väge ja Jumala väge su elu üle,
et su elus olevad hinge sidumised lähevad katki,
nõnda, et sa saad Püha Vaimu vabadusse ja oled täiesti vaba.
Aamen!
Sisemised vanded vannutakse juba lapsena,
kuid hakkavad mõjuma inimese kasvades ja arenedes.
See on nii usklike kui uskmatute puhul samamoodi.
Usklikud peaksid olema eriti ettevaatlikud sellepärast,
et nad ei vannuks mitte midagi.
Kuna Jeesus keelab kristlasi vandumast Matteuse 5:34:
"Aga mina ütlen teile: Ärge vanduge üldse, ei taeva juures,
sest see on Jumala troon,
ega maa juures, sest see on tema jalgealune järg,
ega Jeruusalemma juures, sest see on suure Kuninga linn!
Ära vannu ka oma pea juures, sest ise ei saa sa ühtegi
juuksekarva valgeks või mustaks teha!
Iga teie "jah" olgu "jah" ja iga "ei" olgu "ei",
aga mis üle selle, see on kurjast."
Jakoobus jätkab oma kirjas, Jk 5:12:"Aga ennekõike, mu vennad,
ärge vanduge ei taeva ega maa juures ega mingit muud vannet.
Teie "jah" olgu "jah" ja "ei" olgu "ei", et te ei langeks kohtu alla."
Taas kord räägime saatana kohtust.
Kui me vannume, siis satume tema kohtu alla.
Apostlite teod 23:14 ütleb, et vandumine sisaldab
iseenda needmist.
St inimene, kes midagi vannub, siis ta neab ennast.
Seetõttu hoiatas Jeesus meid vandumise eest.
Vanduja satub saatana kohtu alla, kui ta ei suuda täielikult täita
kõike nii, nagu ta on vandunud.
Seetõttu hoiatab Jumal meid vandumise eest.
4 Mo 30:2-3:"Kui keegi mees annab Issandale tõotuse või vannub vande,
võttes oma hinge peale loobumistõotuse,
siis ei tohi ta murda oma sõna: ta peab tegema kõik,
mis ta suust on välja tulnud!
Ja kui keegi naine annab Issandale tõotuse ja võtab enesele
loobumistõotuse, olles noorpõlves oma isakojas,"
Algtekst ütleb: "Kui noor tüdruk annab lubaduse,
millega ta hing on seotud,"
Ehk kui inimene vannub midagi, siis ta seob ise oma hinge.
Kui ta seda siis täielikult ei täida, on ta taas kord
end needuse alla pannud.
Jälle tuleb Seaduse kohtu täidesaatja e kurat
ja toob kohtu inimese üle.
Seetõttu ei tohi vanduda.
Paljud inimesed on vandunud mitmeid vandeid,
mille kohta ütleb kiri heebrealastele nii, He 12:14:
"Taotlege rahu kõikidega ja pühitsust, milleta keegi ei saa näha Issandat,
ja valvake, et keegi ei jääks ilma Jumala armust,
et mingi kibe juur üles kasvades ei tooks tüli ning
paljud selle läbi ei rüvetuks,"
Vandumisega seostub sageli kibedus, mis on seotud teiste hukkamõistu,
negatiivsete oletuste ning ootustega.
Räägime täpsemalt, mis need negatiivsed mõtted on.
Inimene, kes kasvab koos oma alateadliku vandega,
see vanne muutub tema elus mõistuse kõrgistuseks.
Osa tema loomusest ja käitumisest muutub selliseks.
Mõni ütleb:"Ma ei anna kunagi oma isale selle asja eest andeks!"
See võib olla, et kellegi isa on näiteks oma last ülekohtuselt
karistanud või midagi sellist.
Selle tulemusena on laps vandunud:
"Ma ei anna oma isale seda kunagi andeks!"
Kuid siis ta unustab selle vande.
Ta kasvab suureks, kuid ta on avanud uksed hingevaenlasele.
Tema elus on alateadlikku kibedust ta isa suhtes,
mis hakkab tema elu mõjutama.
Sellest kasvab mõistuse kõrgistus, mis saab osaks tema iseloomust.
Tema ümber on nö nähtamatu miiniväli, mis hakkab erinevates
olukordades plahvatama ehk reaktsioone välja tooma.
Mõni võib-olla ütleb lapsena: "Mul ei tule kunagi midagi välja.
Olen luuser."
Ta on kuulnud, kuidas talle on öeldud, et ta ei suuda midagi.
Ta usub seda ja mõistab iseenda hukka, pannes end tegelikkuses
vande alla. Ta ise neab end.
Ta mõtleb:"Mulle juhtub vaid halbu asju. Kunagi ei juhtu
minuga midagi head."
Selline mõtlemine ja käitumine avab vaenlase hävitavale jõule ukse.
Saatan tahab vaid varastada, tappa ja hävitada.
Toon näiteid selle kohta, kuidas inimene mõistab oma vanemad
hukka ning näiteks ütleb:"Kõik naised on sellised manipulaatorid,
nagu minu ema oli."
Nüüd, kui see inimene abiellub, siis ta on vandunud alateadliku vande
naiste kohta ning hakkab seetõttu oma abikaasat
kohtlema nii, nagu ta kohtleks oma ema.
Ta mõtleb, et ta naine kohtleb teda nii, nagu ta emagi teda kohtles,
kuigi see ei pruugi reaalsuses niimoodi olla.
Kuid kuna inimese elus on alateadlik vanne, siis tema silmad on
pimestatud kuradi poolt, nõnda, et ta oletab, et tema naine
käitub nii, nagu tema ema käitus.
See kõik on alateadlik ning see inimene ei mõista,
miks ta ei pääse oma abikaasale lähedale.
Kuid seal vahepeal on alateadlik vanne, kibedus ja hukkamõist.
Võib-olla on ta öelnud oma südames:"Ma ei ava ennast kunagi
ühelegi naisele," kuna tal on olnud oma emaga probleeme.
Nüüd hakkab see alateadlik vanne tema südant ja meeli mõjutama.
Siis see inimene abiellub ning seisab silmitsi täpseltsama asjaga.
Ta ei suuda oma naisega lähedane olla,
kuna ta ei suuda end avada ega oma naisega avatult rääkida.
Ta ei suuda oma südant avada, kuna ta on ise ennast lapsena sidunud.
Peame mõistma, et need kolm käivad alati koos:
hingehaavad, patud ja deemonid.
Kus on pattu, seal on ka deemoneid ja hingehaavu,
kuna deemonid tekitavad haavu.
Seal, kus on haavu, on ka kibedust, mis viib inimese taas patu juurde.
See on tsükkel, deemonlik kolmainsus, kui võib nii öelda.
Jumal tahab meid sellest asjast vabastada.
Selletõttu viib sisemine vanne sageli kontrollimatu käitumiseni.
Kui vanne on alateadlik, siis inimene reageerib negatiivselt
erinevates olukordades.
Võib-olla teatud võtmesõnadele ning erinevates olukordades.
Võib-olla tekib mingi pinge või keeruline olukord,
siis see inimene plahvatab.
See võib olla kellegi öeldud suvaline, üksik sõna,
mis selle miinivälja plahvatama paneb.
Siis see inimene käitub vägivaldselt, vihaselt,
ta reageerib automaatselt, põgenedes olukorrast, alistudes sellele,
või siis tundes hirmu selle olukorra ees.
Inimeste reaktsioonid võivad siin erineda.
Koleeriku tüüp näiteks sageli reageerib rünnakuga või
ühel või teisel viisil agressiivselt.
Kui keegi on introvertne, siis ta on melanhoolne
ning flegmaatiline, põgenedes raske olukorra eest.
Või siis ta alistub sellele olukorrale ja tunneb hirmu.
Need on tõsised asjad, kuna sageli ei tea inimesed isegi,
milles on asi.
Miks ma nii käitun, niimoodi reageerin, nii plahvatan?
Deemonid põhjustavad inimestele emotsionaalset külmust,
soome k emotsionaalseid tabalukke.
Inimene on tuim, kivise südamega.
Jumal tahab meid nendest olukordadest vabastada!
Sa pead murdma sisemise kibeduse ja vande enda elust!
Nüüd palvetame 5. vabastuspalve,
püüdes sinu elus olevaid needusi läbi lõigata.
Kõigepealt tunnista oma sisemine vanne ja kibeduse juur.
1) Tunnista probleemi juur.
Palu, et Püha Vaim näitaks sulle kibeduse juurt ning sellest
tuleneva automaatse käitumisreaktsiooni algallika.
Seda tuleks teha palve kaudu, paludes Jumala valgust endale.
2) Tunnista oma kibedus ja vanne patuna Jumala ees.
Anna iseendale ja kõigile teistele andeks, kes on sind kibedaks teinud.
Andestamisel on tohutu vabastav jõud.
Psühholoogia ja psühhiaatria on võtnud selle piibelliku tõe
ning kasutab andestuse suurt väge.
3) Me peame ütlema lahti sisemisest kibedusest ja oma vandest.
Palu Jumalalt selleks väge.
Meenuta kaheterast mõõka!
Ütle Jeesuse nimel lahti kibedusest,
käskides pimedusel oma elust lahkuda.
Seejärel hakka Jumalat ülistama ja tänama selle eest,
et Tema täidab sind Püha Vaimuga ja annab sulle väe saada
kibedusest vabaks.
Tema varustab sind uue väega reageerida nendes vanades
olukordades nii, nagu Jeesus tahab.
Kui sa selle palve tagajärjel veel ei vabanenud,
siis otsi endale üks koguduses teeniv hingehoidja.
Ning selliseid inimesi, kes võivad sinu pärast palvetada ning sind
teenida, saades Jumalalt ka teadmise sõnu selle kohta,
mis on sinu probleemide juur ja algpõhjus.
Nüüd needuse kaudu võib inimene saata teise inimese ellu
õnnetusi, haigusi ning ka surma.
Rääkisime sellest, et inimene võib iseennast needa.
Kuid inimene võib ka teist inimest needa.
Mida suuremas vaimses positsioonis see inimene on,
mida suurem on tema autoriteet, seda suurem on needus.
Ehk kui keegi on pastor või koguduse vanem ja räägib kellestki
halba, teeb teda sõnadega maha või räägib mõtlematult,
siis sellel needusel on veel suurem jõud.
Teame Piiblist näiteks, et Noa rääkis oma pojapoja üle needuse.
Kaanani, Haami poja üle.
See lõppes sellega, et kui Iisraeli lapsed läksid Kaananimaad
vallutama, siis kaananlaste patu mõõt oli saanud täis.
Seetõttu oli Noa needuses suur vägi.
Kas oled märganud, et Jaakob needis oma naist, seda ise teadmata?
1 Mo 31. ja 32. ptk räägib sellest, kuidas Raahel varastas ära
oma isa Laabani puujumalad, peites need kaameli sadula sisse.
Ta istus ise nende peale.
Laaban tuli ja otsis neid jumalaid, kuid ei leidnud neid.
Seejärel ütles Jaakob:"See, kes need kujud varastas, saagu surma!"
Ja nii juhtus.
Ta naine Raahel suri enne, kui nad jõudsid tõotatud maale.
Raahel suri sünnitusel.
Selletõttu on äärmiselt oluline, mida me usklikena oma suuga
välja räägime, sest elu ja surm on keele võimuses!
2 Kuningate raamat 3:26 räägib olukorrast, mil
Moabi kuningas sattus sõjas olukorda, mil Iisraeli kuningas
ründas teda ning ta täitis oma vannet, ohverdades omaenda poja.
Seal sõjas ta võitis, kuna oma poja ohverdamise tulemisena ilmus
Moabi kuningale saatana vägi väga tugevalt,
nõnda, et Iisraeli väed põgenesid Moabi eest.
Näeme, et needusega ei tohi mängida.
Me teame, et needus võib olla ka füüsiliselt mõne paiga peal,
näiteks mõne maja, piirkonna või linna üle.
Eriti selle koha üle, kus on ohverdatud saatanale.
Teame, et Hämeenlinnas, kus ka mina elan,
on olemas isegi Ohvrikivi tänav, kuna seal on ohverdamispaigad.
Kindlasti on seal loomi ohverdatud, ma ei tea, kas ka inimesi.
Kuid kohe kui seal on ebajumalaile ohverdatud,
siis seal paigas on tugevad deemonlikud jõud kohal.
Nendel deemonitel on seal õigus olla.
Seetõttu võib mõni paik olla neetud.
Kuid usklik inimene pole ka selles olukorras abitu!
Meil on Jeesuse nimes autoriteet murda needus maja või koha üle,
kus meie elame.
Ka esemed võivad olla neetud.
Kui esemed on neetud, siis kui need esemed on pühendatud saatanale,
siis need tuleb otsekohe hävitada, neid ei tohi pühitseda.
Seetõttu peame olema valvel, et me ei võtaks vastu esemeid,
mille kaudu tuleb meie koju pimedus ja mis on pühendatud ebajumalatele.
Uue lepingu ajal on needmine keelatud.
Rm 12:14: "Õnnistage oma tagakiusajaid,
õnnistage ja ärge needke!"
Kuid nagu rääkisime, võime siiski oma mõtlematute sõnadega
lähedasi inimesi needa.
Matteuse 5:22:"Aga mina ütlen teile: Igaüks, kes oma venna peale
vihastab, peab minema kohtu alla, kes aga oma vennale ütleb:
"Tola!", peab minema ülemkohtu alla, kes aga ütleb: "Sina jäle!",
peab minema tulepõrgusse."
Meil pole õigust oma lähedasi needa ja tema isikuomadusi hukka mõista.
Me võime tema teo hukka mõista, kui ta on eksinud,
kuid mitte teda ennast!
Seetõttu õhutab Jumal meid olema ettevaatlikud selles suhtes,
mida me räägime.
Inimene võib oma sõnadega teist inimest needa,
kuid samamoodi võib ta seda oma tegudega teha.
Sellepärast on vaja jällegi panna tähele, kuidas me käitume ning
veel enam seda, kuidas kohtleme oma lähedasi inimesi.
Õpetussõnad 26:2:"Nagu koduta lind, nagu lendav pääsuke,
nõnda on teenimata needus: see ei lähe täide."
Kui teenimata needus ei täitu, siis teenitud needus täitub!
Pidagem meeles, et kui sa räägid oma ligimesest paha, samal ajal,
kui tema elab patus, siis see on teenitud needus.
Jumal hoiatab meid, et me ei neaks kedagi,
kuna võime oma sõnadega saata deemonlikke jõude ligimese ellu,
mis seovad inimest ja hävitavad tema elu.
Olgem siis oma sõnadega ettevaatlikud!
Patt avab ukse needusele.
Seetõttu kui elame patuta ning puhast elu, siis isegi kui keegi
meid neab, siis me oleme kaitstud.
Kui oled riietatud Jumala kogu sõjavarustusega,
siis sa oled kaitstud.
Sa võid kogeda, kuidas nagu tuleb tugevat deemonlikku survet,
kuid sa seisad sellele vastu Jumala Sõna tunnistamise ja ülistuse abil.
Piibel ütleb:alistuge Jumalale ja pange vastu kuradile,
siis ta põgeneb teie juurest!
Ära alistu kuradi rünnakutele, vaid murra need Jeesuse nimel.
Efeslastele 6:13:"Seepärast võtke kätte kõik Jumala sõjavarustus,
et te suudaksite vastu panna kurjal päeval ja jääda püsima,"
Kuri päev on see päev, mil keegi sind neab või sinust taga räägib.
See on paha päev. Valmistu selleks, riietudes kogu
Jumala sõjavarustusega.
Uskliku vaim on alati kaitstud, nii kaua, kui tal on Püha Vaim.
Kurat ei saa kristlase vaimule ligi.
Kuid liha võib saada seotud, seetõttu on tähtis panna
selga kogu Jumala sõjavarustus ja olla täielikult kaitstud.
6. vabastuspalve on needuse murdmiseks.
Jälle võta kätte kaheterane mõõk ning tunnista üles needus oma elus.
Kui sa ei tea, kes sind neab, siis palveta, et Püha Vaim annaks
sulle tarkust seda näha.
Kui sulle ei näidata seda, siis tunnista seda, mida sa tead.
Anna andeks kõigile, kes sind neavad, ka siis, kui sa ei tea,
kes sind on neednud.
Anna ikkagi andeks.
Kui sa seda ütled ja tunnistad, siis tuleb Jumala ligiolu su ellu.
Ütle lahti needusest Jeesuse nimel, võttes kätte kaheterane mõõk
ja ütle:"Jeesuse nimel pole sellel needusel mu üle meelevalda,
kuna tahan kogu südamega Jumalat teenida ning elada Talle,
alistades end täielikult Talle.
Ma parandan meelt kõigist oma pattudest ning seetõttu pole
needusel minu üle enam meelevalda!"
Seejärel palu Jeesusel end Püha Vaimuga täita.
Tema uhub ära sinu ümbert ja seest kõik mustuse ja täidab sind
armastusega, kaitstes sind.
Palu, et Tema avaks sulle oma Sõna ning
lammutaks sinu mõistuse kõrgistused.
Kui sa ka selle palve tulemusena pole needusest vaba,
siis otsi üles kogudusest inimene, kes saab sind aidata.
Inimene, kes oskab sind nii hingehoiu kui ka deemonite
välja ajamise koha pealt mõistlikul viisil aidata.
Ka selles valdkonnas on tehtud palju vigu.
Inimesed, kellel pole vaimset autoriteeti, on läinud ja ajanud
inimestest kurje vaime välja, kuid see tekitab vaid uusi probleeme.
Siin on vaja palju Jumala tarkust, Jumala poolt antud autoriteeti,
vaimuande, et needus tõeliselt murda ja deemonid välja ajada.
See on ääretult tähtis.
Järgmisena räägin veidi veel hingehaavadest,
kuna me keegi pole jäänud selles elus hingehaavadest ilma.
Meid haavatakse sõnade ja tegudega.
Hingehaavad on sageli solvavate suhtumiste, sõnade ja tegude
tulemusena tekkinud.
Meid võib hirmsasti solvata ja meie üle võib naerda,
meist võib kurja rääkida ning meile saab kurja teha.
Kuid me peame õppima nende asjadega kiiresti ja efektiivselt tegelema.
Efeslastele 4:26:"Kui vihastute, siis ärge tehke pattu!
Ärgu päike loojugu teie vihastumise üle!"
Ehk teiste sõnadega tegele kohe oma solvumise ja haavadega,
ära lase sellel oma alateadvusse hiilida!
Alateadvuses saab kurat sellega manipuleerida,
vajutades õigetele nuppudele ja pannes sinu liha reageerima,
tekitades sinus viha ja kibedust ning andestamatust.
Selletõttu peab nende asjadega kiiresti tegelema.
Haavad võivad tulla lapsepõlvest tulnud hülgamisest, pettumustest.
Koolikiusamisest. Sellest, et keegi laps pole olnud oodatud.
Võib-olla on keegi alati peres must lammas ja haavub.
Haavatu hakkab reageerima, väljendades haavatu tunnuseid.
Need haavad võivad tekitada inimesele füüsilist valu
ning isegi haiguseid.
Inimene võib erinevates olukordades hakata kontrollimatult reageerima.
Kui sa näed seda inimest, kellele sa pole andestanud ja kes tuleb
sulle tänaval vastu, siis sa lähed üle tee, kuna sa ei taha
seda inimest kohata.
Sul pole temaga asjad klaaritud.
Sellest on saanud haav, haav on muutunud kibeduseks.
Kibedus on avanud uksed deemonitele, kes sind piinavad,
nõnda, et see inimene püsib sul kogu aeg meeles.
Selline asi muutub tavaliselt inimese mõistuse kõrgistuseks.
Sellised asjad võivad tekitada ahastust, masendust,
unetust ning isegi vaimuhaigusi.
Selletõttu on eriti tähtis, et me annaksime kohe ja alati andeks.
Jumal viib inimese alati oma hirmude, viha ja kibeduse juurteni.
Iiob ütles:"See, mida ma kartsin, juhtus mulle."
See on Jumala viis tegeleda asjaga.
Kui sul on mingi hirm, siis Jumal tahab,
et vaataksid sellele näkku.
Kui on mõni inimene, keda me vihkame, siis Ta viib meid selle
inimesega nii kaua kokku, kui me lepime temaga ära.
Kui sa ei julge veel saada kokku inimesega, kes on sind haavanud,
siis anna vähemalt temale andeks!
Hakka tema eest regulaarselt palvetama ja sa vabaned täielikult!
Kui inimesel on mõni hingehaav seoses mõne juhtumiga,
siis ei pruugi tal selle sündmusega seoses kohe kibedust tekkida.
Kuid kui Püha Vaim hakkab sind tervendama,
siis Ta hakkab sinu alateadvusest üles tõstma asju,
millega tuleb käsitleda.
See arusaamatu must mass sinu alateadvuses tõuseb pinnale
ning äkitselt sa tead:see oligi see sündmus 20 aastat tagasi,
mida Püha Vaim mulle praegu näitas.
Nüüd ma otsustan anda andeks. Niimoodi sa vabaned!
Pole vaja hakata seal sees kaevama, lihstalt palveta ning Püha Vaim
toob su alateadvusest välja asju, millest Ta tahab sind vabastada.
Meil on imeline hingehoidja - Püha Vaim!
Mine Püha Vaimu juurde ja palu Tema kaudu Isa,
kes annab sulle täieliku vabaduse!
Andestamisel ja kättemaksust loobumisel on väga suur
vabastav vägi inimese elus.
Seetõttu, kui inimesel on palju hingehaavu, siis Jumal viib
teda teadlikust tunnetamisest alateadliku tunnetamise poole.
Tasahaaval see toimub, mitte kõigega ei tegele inimene kohe.
Ka see palve on ääretult tähtis just noore uskliku jaoks.
Kõik sellised hingehoiu asjad peaks saama korda juba siis,
kui inimene on usus värske.
Küpsel kristlasel ei tohiks enam selliseid hingehaavu olla.
Kuid kui neid on, siis ära heida meelt!
Mine sellise hingehoidja juurde, kelle armuannid töötavad:
teadmise ning tarkuse sõna.
Tema suudab sind Pühas Vaimus aidata.
Nagu ma juba enne ütlesin, ärme urgitse oma haavu,
kui me ei tea nende algpõhjuseid.
Meile piisab Püha Vaimu valgustavast ja tervendavast väest!
Kõigepealt tunnista oma haav, sa vajad selleks Püha Vaimu abi.
Kui sa tunnistad seda, siis sa loovutad selle
ristil rippuvale Kristusele.
Sa annad andeks ning lased need inimesed lahti!
Loobu kättemaksust!
Anna Jeesusele ka haavadest tulenevad reaktsioonid:
enesehaletsus, hüljatuse tunne, kibedus ja viha.
Anna ka need kõik Jeesusele ja palu need tunded andeks.
Seejärel mine palvesse ja kohta koos Jeesusega valusad mälestuspildid.
Kui sul on unega probleeme või sa näed kogu aeg õudusunenägusid,
siis palu, et Jeesus paljastaks sinule asja juure.
Su alateadvuses on selle asja juur.
Kui Püha Vaim ei avalda sulle seda isiklikult, siis mine hingehoidu.
Palvetame, et sa tõesti tunneksid ära oma haavad ja saaksid vabaks!
Issand, tänu sulle, et annad oma vaimu valguse ja väe kõigile,
kes kogevad, et neid on haavatud.
Issand, vii meid sinna juurte juurde ja lase oma valgusel paista!
Igaüks, kes oma patud tunnistab, oma kibeduse ja andestamatuse,
aitäh, et sina annad oma vabastava väe neile, et nad võivad täielikult
Jeesuse nimes nendest sidumistest vabaneda!
Ma kuulutan Jeesuse nimel sulle, kes sa palvetad, Jeesuse vere väge
ja Jeesuse vabastavat väge üle kõikide sidumiste!
Viimase mõttena ütlen seda, et kui Jumala vaim sind vabastab,
oled sa uues positsioonis.
Hoia seda ja säilita seda positsiooni!
Kiida Jumalat selle uue vabaduse eest ja palveta regulaarselt!
Pane selga kogu Jumala sõjavarustus.
Blokeeri kõik patu kanalid oma elus.
Ära räägi oma vabanemisest inimestele valimatult.
Ka usklike hulgas on palju inimesi, kes ei mõista vaenlase sidumistest
ega Jumala vabastamisest veel kõike.
Sa pead oma uut positsiooni kinnitama ning olema
Pühale Vaimule kuulekas.
Õpi püsima Kristuses,
õpi püsima rahus mõistuse ja südame poolest.
Loe iga päev Jumala Sõna ja mõtiskle selle üle.
Õpi tundma oma positsiooni Kristuses ning Jeesuse nime
ja Jeesuse vere kaitset!
Ole õnnistatud ja pea meeles, et Jeesus on Vabastaja,
kes on andnud oma elu selleks, et sa võiksid olla vaba!
Ära jää ühegi deemonliku rõhumise ega piinamise alla, vaid tea,
et sul on õigus ja su sõnadel on meelevald!
Alistu 100% Jeesusele ja Tema viib sind täielikku vabadusse!
Jeesusel on vägi ja meelevald, Ta on tugev ja vägev Jeesus,
mitte nõrk, nagu meile sageli räägitakse.
Jumal õnnistagu sind! Aamen.
Õpetus: Markku Veilo Tõlge: Lemme-Getter Bogatkin